
A réteges szerkezetű fatermékek tartószerkezeti alkalmazása és számítása

A dolgozat témája a napjainkban egyre szélesebb körben elterjedő réteges szerkezetű fatermékek (Kreuzlagenholtz, cross laminated timber) numerikus vizsgálata, elsősorban szilárdsági szempontból. A vizsgálat néhány forgalmazásban levő termék példáján keresztül történik. A gyártók alkalmazási segédleteit az alakváltozási követelményekből, és egyéb szilárdságtani ismeretekből levezetett számításokból kapott eredményekkel vetem össze, figyelembe véve a réteges felépítés sajátosságait, és a lassú alakváltozások hatását. Az így kapott eredményekből következtetéseket vonok le a kiindulási alapanyag minőségét, valamint a gyártók számítási módszereit illetően. A keresztmetszetek síktól eltérő deformációjának lehetőségét is vizsgálom, valamint annak a lehetőségét, hogy ezt milyen módszerekkel lehet figyelembe venni a számítás során. A rétegek egymáshoz képest történő relatív elmozdulásait sem lehet figyelmen kívül hagyni. Következtetéseket vonok le, hogy e sok bizonytalanságot a gyártók hol vették figyelembe az alkalmazási útmutatókban.
A természetes fa felépítésének és anyagmodelljének ismerete segítséget nyújt a réteges fatermékek viselkedésének megértésében. A mikro szinten jelentkező inhomogenitás és anizotróp tulajdonság jelentősen befolyásolják az anyagtulajdonságokat makro szinten. A termékek réteges szerkesztése párhuzamba állítható a faanyag hasonló szerkezetével.
A fa szerkezetek gyenge pontja az éghetőség. Ezért foglalkozom a termékek geometriai és anyagjellemzők alapján becsülhető tűzeseti viselkedésével. Mivel tömörek a szerkezetek, a számítással viszonylag egyszerűen lehet közelíti valóságot.
Áttekintem a tárgyalt fatermékek lehetséges történeti előzményeit, a tárgyalt termékek gyártási technológiáját, alkalmazási területeit.
Végül további kutatási irányok kerülnek bemutatásra.



